Kveldssang for Blakken

«Kveldssang for Blakken» («Fola, fola Blakken») er en norsk barnesang. Den ble publisert i Nordahl Rolfsens Læsebog for Folkeskolen i 1892. Senere ble en melodisamling laget til leseboken og komponisten Edvard Grieg ble bedt om å lage melodier til noen av diktene i den. Totalt skrev han melodier til syv sanger, og dessuten arrangementer for trestemt barnekor. Notene ble utgitt i samlingen Barnlige Sange, opus 61. «Kveldssang for Blakken» ble for første gang fremført av Nina Grieg, Edvards kone, i København i 1895.

I 2005 ble barnekoret Toneklang nektet å synge den under en konsert i Fredrikstad domkirke.

Den er en av flere sanger som har blitt parafrasert i barnesangen «Jeg og du og vi to og mange flere».

Fola Fola Blakken er også navnet på Egil Børre Johnsens biografi om Nordahl Rolfsen fra 2003 (Dreyer forlag).

Sangteksten

Fola, fola, Blakken! Nå er Blakken god og trett,
Blakken skal bli god og mett. Å fola, fola, Blakken!

Uff, den leie bakken og den lange, stygge hei!
Den var riktig dryg for deg, du gamle, gamle Blakken.

Far, han kastet frakken. Blakken kan ei kaste sin,
Svetter i det gamle skinn, den snille, snille Blakken!

Snart skal Blakken sove! Ikke mere slit idag,
ikke mere selegnag, og ikke mere tråve!

Fola, fola, Blakken! Går du inn i stallen din,
kommer vesle gutten inn og klapper deg på nakken.

Ser du gutten smile? Hører du det bud han har?
Han skal hilse deg fra far: imorgen skal du hvile.

Drøm om det, du Blakken. Bare ete, bare stå,
Kanskje rundt på tunet gå med veslegutt på nakken.

Referanser

Norske barnesanger